22/04/2014 | Administración LocalMunicipal
Vimianzo
Anuncio de creación de ficheiro de carácter persoal

En cumprimento do disposto no art.20.1 da Lei orgánica 15/1999, de 13 de decembro, de Protección de datos de carácter persoal, faise público o texto íntegro da Resolución da Alcaldía núm.385/2014 de data 09 de abril de 2014: “ASUNTO: CREACIÓN DO FICHEIRO DE DATOS DE CARÁCTER PERSOAL DENOMINADO “CONTROL DE PRESENCIA” Vista a necesidade de implementar sistemas de control de presenza dos traballadores e traballadoras municipais, para garantir o cumprimento dos horarios laborais, e facilitar a xestión do control dos horarios fixos e flexibles establecidos, así como as vacacións, permisos e licenzas a que teñen dereito. Visto que este asunto foi materia de negociación cos representantes dos traballadores e traballadoras, e que foi comunicado na circular informativa de finais de decembro de 2013: “O goberno municipal implementará un sistema de xestión de recursos humanos e control de presenza”. Visto que é necesario aprobar a creación de ficheiros automatizados de carácter persoal, de acordo co artigo 20 da Lei Orgánica 15/1999, de 13 de decembro, de Protección de datos de carácter persoal. Considerando a atribución concedida ao alcalde polo artigo 21.1 da Lei 7/85, de 2 de abril, Reguladora das Bases de Réxime Local (LBRL). Visto canto antecede, esta Alcaldía RESOLVE: PRIMEIRO.–Crear o ficheiro automatizado de datos de carácter persoal denominado “Control de Presenza”, de conformidade co disposto no artigo 20 da Lei Orgánica 15/1999, de 13 de decembro, de Protección de datos de carácter persoal: a) O ficheiro queda identificado baixo a denominación de “Control de Presenza”, tendo como finalidade exclusiva a verificación da identidade no control do cumprimento do horario da xornada laboral establecido para o persoal funcionario e laboral que ten o seu centro de traballo nos diferentes edificios municipais do Concello de Vimianzo. b) Os datos serán proporcionados polos empregados públicos do Concello de Vimianzo, sexan funcionarios ou persoal laboral fixo ou contratado temporalmente, que teñan o seu centro de traballo nos diferentes edificios municipais do Concello de Vimianzo, logo de ser previamente informados de modo expreso, preciso e inequívoco nos termos previstos no artigo 5 da Lei Orgánica 15/1999, de 13 de decembro, de Protección de datos de carácter persoal. c) Os empregados públicos serán requiridos polo Concello de Vimianzo para proporcionar os devanditos datos mediante escrito no que serán informados de modo expreso, preciso e inequívoco, nos termos previstos no artigo 5 da Lei Orgánica 15/1999. O requirimento por escrito deberá realizarse polo menos con corenta e oito horas de antelación ao momento no que se esixa a súa presenza física para a toma dos datos identificativos de carácter persoal. Nese momento os empregados públicos deberán cubrir por escrito e asinar un impreso no que farán constar o seu nome, os apelidos, o NIF e que aceptan proporcionar estes datos, así como, proporcionar a súa impresión dixital dos dedos índice das dúas mans aos efectos de creación dun ficheiro denominado “Control de Presenza”. Unha vez asinado o impreso aceptando proporcionar os seus datos, estes serán introducidos no momento pola persoa encargada das tarefas de xestión ordinaria do persoal a efectos da xestión do ficheiro a través do seu ordenador e utilizando o programa específico na base de datos do servidor proporcionado pola empresa encargada do tratamento destes. Inmediatamente procederase á toma das impresións dixitais dos dedos índice das dúas mans mediante un lector conectado ao ordenador da persoa encargado da xestión do ficheiro, tomándose dúas lecturas das impresións dixitais de cada un dos dedos indicados, que se traducirán nunha serie de coordenadas de dixitalización da impresión persoal de cada empregado público que se almacenarán xunto cos restantes datos identificativos de carácter persoal mediante o programa específico na mesma base de datos no servidor proporcionado pola empresa encargada do tratamento destes. d) Os datos identificativos de carácter persoal son o nome, apelidos, o NIF, e unha representación da información biométrica da impresión dixital do empregado público. A devandita representación está formada por unha serie de coordenadas de dixitalización da impresión de xeito que a partires daquela non é posible obter unha impresión dixital xa que unicamente é un patrón e en si mesma non pode asociarse a ningunha persoa identificada ou identificable. O sistema de tratamento é automatizado. e) Non se poderán comunicar os datos contidos no ficheiro que se crea, nin se poderán realizar transferencias internacionais de datos. f) O órgano responsable do ficheiro é o alcalde. Dentro da estrutura organizativa do Concello a xestión do ficheiro correspóndelle á funcionaria ou funcionario encargado das tarefas de xestión ordinaria de persoal. O encargado do tratamento dos datos persoais incluídos no ficheiro por conta do Concello de Vimianzo é a empresa INFOTELIA, S. L. U., con CIF núm. B-XXXXXXXXX domicilio social sito no Poligono Pocomaco D-4, Nave 6, C. P. 15190 de A Coruña, sendo o representante legal e administrador Don Bahadur Bouazaoui Gavril, con D. N. I.XXXXXXXXX. g) Os afectados poderán exercitar os dereitos de acceso, rectificación, cancelación e oposición dos datos de carácter persoal que están incluídos no ficheiro ante o Concello de Vimianzo. h) O nivel de seguridade é o Básico. Nese sentido, o Concello de Vimianzo implantará as medidas organizativas e técnicas necesarias para asegurar a confidencialidade dos datos, en conformidade co que se establece no Real Decreto 1720/2007, de 21 de decembro, polo que se aproba o Regulamento de desenvolvemento da Lei Orgánica 15/1999, de 13 de decembro, de protección de datos de carácter persoal. Así mesmo, velará porque o ficheiro se utilice para a finalidade que motivou a súa creación. Tamén velará, con carácter xeral, polo respecto dos principios de protección de datos, e só poderán ser obxecto de tratamento aqueles que sexan adecuados, pertinentes e non excesivos en relación coa finalidade específica, explícita e lexítima para a que se obtiveron. SEGUNDO.–Publicar esta Resolución no Boletín Oficial da Provincia, de conformidade co disposto no artigo 20.1 da Lei Orgánica 15/1999, de 13 de decembro, de Protección de datos de carácter persoal. Así o manda e asina o Sr. Alcalde en Vimianzo, do que eu, secretaria, dou fe. O alcalde A secretaria” En Vimianzo, o 10 de abril de 2014. O alcalde Manuel Antelo Pazos